આ બાબતે ફરિયાદ કરનાર એક રહેવાસીએ મિડ-ડે LOCALને જણાવ્યું હતું કે ‘સ્ટેશન રોડ પર સતત લોકોની અવરજવર રહેતી હોય છે એમાં પાસે જ બસ-ડેપો આવેલો હોવાથી રોજ કેટલીયે બસો અહીંથી પસાર થતી હોય છે. આ ઉપરાંત બાઇકો તેમ જ રિક્ષાઓ પણ ઓછી નથી. આવા સમયે ટ્રાફિકને કન્ટ્રોલ કરવા માટે પોલીસ ન હોવાથી રોજ ટ્રાફિક જૅમની સમસ્યા સર્જાય છે. લોકોને ત્યાંથી પસાર થવામાં ખાસ્સો સમય લાગે છે. જો રાહદારીનું જરાપણ ધ્યાન ચુકાય તો રિક્ષાની અડફેટે આવતાં વાર ન લાગે.’